Sandra Cisneros

Sandra Cisneros, nada en Chicago (Illinois) o 20 de decembro de 1954, é unha escritora estadounidense. Na súa obra ten pegada a cultura mexicana. É coñecida polas novelas A casa de Mango Street e Caramelo.

 Traxectoria 
Única muller de seis irmáns, sendo nena a súa familia mudouse con frecuencia, vivindo en varios pisos no South Side de Chicago. En 1976 obtivo o Bacharelato en literatura inglesa na Universidade Loyola Chicago. Matriculouse nun programa de posgrao en escritura creativa na Universidade de Iowa, e gañou un título de mestrado en escritura creativa en 1978. Recibiu unha bolsa do National Endowment for the Arts en 1982, que lle permitiu pasar un ano no Instituto Mihály Károlyi de Vence (Francia). Traballa como directora de literatura no Centro de Artes Culturais Guadalupe de San Antonio (Texas) e en Porto Rico.
 Obra 
 A casa de Mango Street (The House on Mango Street; novela, 1984; tradución de Alicia Meléndez Sousa)A casa de Mango Street, en LG3.
 The Rodrigo Poems (poesía, 1985)
 Woman Hollering Creek and Other Stories (colección de contos, 1981)
 My Wicked, Wicked Ways (poesía, inclúe "the Rodrigo Poems" e "Bad Boys", 1992)
 Hairs / Pelitos (adaptación infantil bilingüe de The House on Mango Street, 1994)
 Muller ceiba (Loose Woman; poesía, 1994; tradución de Marilar Aleixandre)Muller ceiba, en Praza das Letras.
 Caramelo (novela, 2002)
Notas

Categoría:Nados en Chicago
Categoría:Nados en 1954
Categoría:Escritores dos Estados Unidos de América
Categoría:Escritores en lingua inglesa